Here is a page extracted from Wikipedia that may contain CSS, HTML, and a lot of unformatted text.

Title: الرنين المغناطيسى للقلب
Content: الرنين المغناطيسي للقلب هو عبارة عن فحص بيتم للقلب عشان نعرف وجود اى امراض فى القلب. الرنين المغناطيسي للقلب آمن تماماً لو قارناه بغيره من التشخصيات زي القسطرة او الموجات الصوتية الايكو او المسح الذري للقلب. والرنين المغناطيسى بيوضح صور القلب واذا كانت فيه اى مشكلة فى القلب.

الرنين المغناطيسى بيستعمل موجات الراديو والمغناطيس. وبتظهر صور القلب واضحة على شاشة الكومبيوتر. ومنها بيقدر الدكاترة تحديد افضل طريقة لعلاج مرض القلب.

المميزات 

 تصوير القلب فى اى زاوية من اجزاء القلب من غير اى اضرار للاشعاعات
 الصور بتاعة الرنين المغناطيسى بتكون دقيقة أكتر من الموجات فوق الصوتية
 بتوضح لو كان فيه اى ضيق فى الشرايين
 بتدي صور واضحة لو موجود اى مشاكل خلقية بالقلب
 توضح الانسجة المختلفة لاعضاء القلب
 تفاصيلها كتيرة فى الصور سواء فى هيكل او بطانة القلب
 هى وسيلة آمنة خصوصا للحوامل والمرضى من غير آثار جانبية

طريقة العمل 

 بيتلزق لزقات الكترودية على الصدر والضهر واحيانا بيحتاجوا يشيلوا الصدر المكان على الصدر
 بيتوصل اللزق ده بشاشة رسم قلب عشان يتفحص نشاطه خلال الفحص
 بيخش المريض فى جهاز الرنين المغناطيسى وهو عبارة عن انبوب طويل وفيه اضاءة وتهوية
 بيتوصل الانتركم بالجهاز ويقدر من خلاله المريض انه يتكلم مع الفني خلال الفحص
 بياخد الفحص من 15-75 دقيقة

الاستخدام 

 تشخيص حالات كتيرة من امراض القلب زي الأورام والالتهابات
 فحص تدفق الدم لعضلة القلب بعد الجلطة القلبية
 تقييم حالة مريض القلب والاوعية الدموية
 فحص اجهزة القلب للاطفال اللى عندهم امراض خلقية

التحضير للفحص 

 بيتكلم العيان مع الدكتور لو كان فيه دعامات بالقلب
 الاكل بيكون عادي مع اخد الادوية
 بيشيل المريض اى اجهزة الكترونية او فيزا كارد
 بيشيل المريض اى جسم معدني زي الساعات والمجوهرات

المصادر 
 التشخيص بالرنين المغناطيسي للقلب وسيلة آمنة صحيا للمرضى والحوامل 
 مزايا ومخاطر التصوير بأشعة الرنين المغناطيسي للقلب 

طب